KS Daily View วันที่ 11 ม.ค.2565
11 มกราคม 2565

ตลาดต่างประเทศ: ตลาดหุ้นสหรัฐฯ โดยรวมค่อนข้างทรงตัวแต่ผันผวนสูงระหว่างวัน โดยช่วงเปิดตลาดปรับตัวลงแรงนำโดยกลุ่มเทคโนโลยีก่อนที่จะมีแรงซื้อกลับทำให้ฟื้นตัวขึ้นช่วงปิดตลาด ขณะที่ตลาดหุ้นยุโรปปรับตัวลงนำโดยหุ้นกลุ่มเทคโนโลยี อัตราผลตอบแทนพันธบัตรรัฐบาลสหรัฐฯอายุ 10 ปียังทรงตัวระดับแถว 1.7% หลังปรับตัวขึ้นมาต่อเนื่องในสัปดาห์ก่อน ทั้งนี้เรามองภาพตลาดหุ้นต่างประเทศยังมีแนวโน้มผันผวนสูงต่อเนื่องในสัปดาห์นี้.
นักลงทุนจับตาสองสัญญาณสำคัญได้แก่ 1) ถ้อยแถลงของนายพาวเวล ประธานธนาคารกลางสหรัฐฯที่จะมีขึ้นในคืนนี้ว่าจะมีมุมมองต่อนโยบายการเงินเป็นอย่างไร หลังออกรายงานการประชุม FOMC minutes ค่อนข้าง Hawkish กว่าตลาดคาดในสัปดาห์ก่อน  2) ตัวเลขเงินเฟ้อผู้บริโภคสหรัฐฯ (CPI) เดือนธ.ค. ที่จะรายงานคืนวันพุธนี้ ตลาดคาดที่ระดับ 7.00% YoY โดยสิ่งที่น่าติดตามคือองค์ประกอบในตัวเลขเงินเฟ้อรอบนี้ว่าจะมีตัวไหนปรับลดปรับเพิ่มบ้างเพื่อจะประเมินทิศทางเงินเฟ้อได้ชัดเจนมากขึ้น ทั้งนี้ Bloomberg consensus คาดว่าตัวเลขเงินเฟ้อจะเฉลี่ยเกิน 6% ต่อเนื่องใน 1Q22 ก่อนที่จะชะลอตัวลงในไตรมาสถัดไป
เรามองว่าทั้งสองสัญญาณดังกล่าวอาจทำให้ตลาดยังผันผวนสูง โดยแนวโน้มการทำ sector rotation อาจยังมีต่อเนื่องในสัปดาห์นี้ หุ้นกลุ่มเติบโตสูงที่ความคาดหวังสูงแต่ยังไม่มีกำไร (high growth no profit) จะยังคงได้รับแรงกดดันต่อเนื่อง ขณะที่หุ้นกลุ่ม Value ที่มีระดับมูลค่าไม่แพงรวมถึงอาจมีการจ่ายเงินปันผลอาจมีแรงซื้อเข้ามาตราบเท่าที่ตลาดยังมองว่านโยบายการเงินยังไม่เข้มงวดเกินไปจนกระทบต่อภาพการเติบโตเศรษฐกิจ ทั้งนี้เริ่มมีหลายสำนักประเมินการดำเนินนโยบายการเงินของ Fed ที่เข้มงวดเพิ่มขึ้นมากอย่างมีนัยยะสำคัญเมื่อเทียบปลายปีก่อนเช่น นักเศรษฐศาสตร์ของโกลด์แมน แซคส์ คาดว่า Fed จะปรับขึ้นอัตราดอกเบี้ย 4 ครั้งในปีนี้ และจะเริ่มปรับลดขนาดงบดุล (QT) ในเดือนก.ค.หรือเร็วกว่านั้น.
ตลาดภายในประเทศ: มุมมองต่อหุ้นกลุ่ม commerce ผู้ค้าปลีกสินค้าตกแต่งบ้าน เราคาดกำไรของผู้ค้าปลีกกลุ่มสินค้าตกแต่งบ้านในไตรมาส 4/2564 จะเติบโต 23% YoY และ 41% QoQ โดย HMPRO เติบโตสูงสุด เชิง QoQ  GLOBAL เชิง YoY. คาดกำไรของผู้ค้าปลีกกลุ่มสินค้าตกแต่งบ้านในไตรมาส 4/2564 จะเติบโต 23% YoY และ 41% QoQ โดย HMPRO เติบโตสูงสุด เชิง QoQ  GLOBAL เชิง YoY. เราคงมุมมองเชิงบวกต่อกลุ่มค้าปลีก โดย HMPRO เป็นหุ้นเด่นในกลุ่มผู้ค้าปลีกสินค้าตกแต่งบ้าน.
มุมมองตลาดหุ้น คาด SET 1650-60 หุ้นแนะนำ KCE, PSH
KCE (ราคาพื้นฐาน 108.00  บาท).คาดว่ากำไรจะดีต่อเนื่องในปี 65 และ GPM ที่คาดว่าจะสูงขึ้นจากการกลับมาดำเนินงานตามปกติ ขณะที่แนวโน้มค่าเงินบาทอ่อนค่าจะช่วยหนุน sentiment บวกต่อราคาหุ้น
PSH (ราคาพื้นฐาน 11.70 บาท). เราคาดว่าปีที่ยากลำบากได้ผ่านไปแล้วและคาดว่า Co-CEO คนใหม่จะทำให้กำไรบริษัทฟื้นตัวดีขึ้นในปี 65 โดยราคาหุ้นยังถือว่า laggard กลุ่ม.
รายงานตัวเลขเศรษฐกิจ
วันอังคาร ติดตาม ถ้อยแถลงของ ECB President Lagarde และถ้อยแถลงของ Fed chair Powell
วันพุธ ติดตาม ตัวเลข CPI ของจีนเดือน ธ.ค. คาด +1.8% YoY ตัวเลข PPI ของจีนเดือน ธ.ค. คาด +11.1% YoY ตัวเลข CPI ของสหรัฐฯ เดือน ธ.ค. คาด +0.4% MoM และ +7.0% YoY ตัวเลข Core CPI ของสหรัฐฯ เดือน ธ.ค. คาด +0.5% MoM และ +5.4% YoY ปริมาณสต๊อกน้ำมันดิบสหรัฐฯ รายสัปดาห์ของสหรัฐฯ และการประมูลพันธบัตร 10 ปีของสหรัฐฯ
วันพฤหัสฯ ติดตาม ตัวเลขดัชนีความเชื่อมั่นผู้บริโภคของไทย ตัวเลข Loan growth ของจีนเดือน ธ.ค. คาด +11.7% YoY ตัวเลขปริมาณเงิน M2 ของจีนเดือน ธ.ค. คาด +8.7% YoY ตัวเลขการขอรับสวัสดิการว่างงานของสหรัฐฯ รายสัปดาห์และถ้อยแถลงของ Fed Brainard
วันศุกร์ ติดตาม ตัวเลขส่งออก และนำเข้าของจีนเดือน ธ.ค. คาด +20.0% YoY และ +25.9% YoY ตามลำดับ ตัวเลข Retail sales ของสหรัฐฯ เดือน ธ.ค. คาด flat MoM ตัวเลข Industrial production ของสหรัฐฯ เดือน ธ.ค. คาด +0.3% MoM
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp